# A gízai Nagy-piramis

### A Wikipédiából, a szabad lexikonból.

| Ókorportál

A Nagy-piramis

A gízai Nagy-piramis (más néven 'Hufu-piramis vagy Kheopsz-piramis) (é. sz. 29°58′44.63’’ k. h. 31°08′02.42’’) az egyiptomi óbirodalmi Hufu (görögösen Kheopsz) fáraó által építtetett piramis. Ez a legrégebbi és egyben az egyedüli fennmaradt épület az ókori világ hét csodája közül.

Hufu piramisa az egyiptológusok szerint i. e. 2560 körül épült, és a munkálatok körülbelül húsz év alatt fejeződtek be. A piramis eredetileg a fáraó síremlékének készült, ezért Hufu fáraó piramisa néven is ismert. Hufu (i. e. 2551–2528) elhatározta, hogy elődei hagyományát követve csodálatos sírboltot építtet magának.

A kínai nagy fal mellett Hufu síremléke a legnagyobb ismert emberi építmény.

## [szerkesztés] A piramis építése

XIX. századi ábrázolás a piramisról

A piramis mészkőtömbökből épült, súlya hozzávetőlegesen eléri a 6 400 000 tonnát, ezért az építők fontosnak tartották, hogy kemény sziklatalajt válasszanak alapzatul, amely képes megtartani ezt a hatalmas terhet.

Az építés folyamatáról az ókori görög történetíró Hérodotosz i. e. V. századból ad leírást. Szerinte a piramis elkészítésén 20 000 munkás dolgozott 20 éven keresztül.

## [szerkesztés] A piramis szerkezete

A piramis magassága 146,6 méter, kívülről eredetileg fehér mészkő lapok borították ami mára már nem látható. A hatalmas piramis belsejében egy titokzatos, szerteágazó folyosórendszer húzódik. Az építmény közepén megbúvó, 10,50 méter széles és 5,80 méter magas termet, a Király Kamráját egy 47 méter hosszú folyosón, a Nagy Galérián keresztül lehet elérni. A termet drága márványborítás fedi, ám a kövek felületét nem díszítik faragások. A Király Kamrájának közepén egy hatalmas, nyitott márvány szarkofág áll, ez az uralkodó sírhelye.

A világ hét csodája
A gízai Nagy-piramis – Szemirámisz függőkertje – Artemisz temploma Epheszoszban – Pheidiász olümpiai Zeusz-szobra Halikarnasszoszi mauzóleum – Ródoszi Kolosszus – Alexandriai világítótorony

| Ez a történelmi tárgyú lap még csak csonk (azaz erősen hiányos). Segíts te is, hogy igazi szócikk lehessen belőle!

A lap eredeti címe "http://hu.wikipedia.org../../../a/_/g/A_g%C3%ADzai_Nagy-piramis_c2f9.html"

Kategóriák: Ókori épületek | Ókori Egyiptom | Csonkok (történelem) | Csonkok 2006 augusztusából

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- العربية
- Български
- Česky
- Dansk
- Deutsch
- Eesti
- Ελληνικά
- Español
- فارسی
- Français
- Italiano
- עברית
- Bahasa Melayu
- Nederlands
- 日本語
- ‪Norsk (bokmål)‬
- Polski
- Português
- Русский
- Slovenščina
- Српски / Srpski
- Suomi
- Svenska
- Türkçe